**Špecifikácia predmetu plnenia**

Zoznam položiek predmetu dohody

1. Preukazy poistenca
2. Výroba preukazu (plastová karta)
3. Identifikačný preukaz kombinovaný
4. Európsky preukaz zdravotného poistenia
5. Výroba personalizovaného preukazu
6. Balenie preukazov podľa podkladov zadaných v odosielaných dávkach
7. Obsah zásielky, obálkovanie a distribúcia
8. Obálky
9. Sprievodné listy
10. Distribúcia
11. **Preukazy poistenca**

Predmetom zákazky je vyhotovenie identifikačného preukazu poistenca - kombinovaný a Európsky preukaz zdravotného poistenia (ďalej len „preukaz“), jeho tlač ofsetom, personalizáciu laserom, tlač a personalizáciu sprievodného listu k preukazu, tlač obálky, ich kompletizácia, strojové obálkovanie a dodanie Objednávateľovi, a to spôsobom a v rozsahu uvedenom v jednotlivých objednávkach Objednávateľa.

|  |  |  |
| --- | --- | --- |
| **Predmet dohody** | **Jednotka** | **Množstvo** |
| Identifikačný preukaz poistenca – kombinovaný vrátane personalizácie | ks | 202 500 |
| Európsky preukaz zdravotného poistenia vrátane personalizácie | ks | 607 500 |
| Tlač a personalizácia sprievodného listu, obálka a strojové obálkovanie | ks | 620 000 |

1. **Výroba preukazu (plastová karta)**

Poskytovateľ je pri výrobe preukazu (plastovej karty) povinný dodržať nasledovné parametre:

• plastová karta bez mikroprocesoru alebo magnetického pruhu

• súlad s ISO/IEC 7810 – Identifikačné preukazy

• rozmer (šírka x výška x hrúbka) 85,60 mm x 53,98 mm x 0,76 mm

• technika tlače: ofset

• farebnosť 5 + 4 (obsahuje 1 + 0 UV farbu) s oteruvzdornou krycou vrstvou aplikovanou na povrchu karty

• životnosť preukazu (kvalita, farebná stálosť matričného podkladu aj personalizovaného textu, čitateľnosť) – 10 rokov

• ochranné prvky - na jednej strane preukazu - neviditeľná farba reagujúca pod UV svetlom. Touto farbou budú vytlačené hviezdy a znak SK, logo Objednávateľa a názov Objednávateľa.

1. **Identifikačný preukaz kombinovaný**

Poskytovateľ je pri výrobe preukazu obojstranného povinný dodržať nasledovné parametre:

a) Na jednej strane preukazu budú tieto údaje:

• názov preukazu

• kód ISO členského štátu - SK

• priezvisko a meno držiteľa

• dátum narodenia držiteľa

• osobné identifikačné číslo držiteľa

• identifikačné číslo Objednávateľa (4-miestny kód a akronym)

• identifikačné číslo preukazu

• dátum skončenia platnosti preukazu.

b) Na druhej strane preukazu budú tieto údaje:

• názov a logo Objednávateľa

• názov preukazu

• titul pred menom držiteľa, meno a priezvisko držiteľa, titul za priezviskom držiteľa

• rodné číslo alebo iné identifikačné číslo držiteľa

• dátum narodenia držiteľa

• kód Objednávateľa (2 miestny kód)

• dátum začatia platnosti preukazu

• dátum konca platnosti preukazu

• čiarový kód identifikačného čísla držiteľa

• záznamy Objednávateľa (obchodné meno Objednávateľa, údaje slúžiace na verifikáciu preukazu)

1. **Európsky preukaz zdravotného poistenia**

Poskytovateľ je pri výrobe preukazu samostatného povinný dodržať nasledovné parametre:

a) Na jednej strane preukazu budú tieto údaje:

• názov preukazu

• kód ISO členského štátu - SK

• priezvisko a meno držiteľa

• dátum narodenia držiteľa

• osobné identifikačné číslo držiteľa

• identifikačné číslo Objednávateľa (4-miestny kód a akronym)

• identifikačné číslo preukazu

• dátum skončenia platnosti preukazu.

b) Na druhej strane preukazu budú tieto údaje:

• názov a logo Objednávateľa

• text, ktorý obsahuje údaje slúžiace pre verifikáciu preukazu

• text ktorý obsahuje informácie držiteľom občianskeho preukazu s čipom a možnosti použitia mobilnej aplikácie

• QR kód linku na verifikáciu preukazu

• identifikačné číslo držiteľa

• čiarový kód identifikačného čísla držiteľa

1. **Výroba personalizovaného preukazu**

Poskytovateľ je pri personalizácii preukazu povinný dodržať nasledovné parametre:

Tlač ofsetom, obojstranná personalizácia laserom na základe elektronicky zaslaných dát v rozsahu a spôsobom uvedeným v Čl. III bodoch 3.11. až 3.13. dohody v presne stanovenej štruktúre, s uvedením čiarový kód identifikačného čísla držiteľa.

1. **Balenie preukazov podľa podkladov zadaných v odosielaných dávkach**

Poskytovateľ je pri balení vyrobených a personalizovaných preukazov povinný postupovať presne podľa podkladov zadaných v príslušnej objednávke. Balenie viacerých preukazov rozdelených príslušných miest dodania uvedených v Prílohe č. 7, do papierových obalov, alebo jednotlivo do obálok so sprievodným listom pre držiteľa preukazu poštou „Doporučene“ a resp. doručenie preukazov na odberné miesto Objednávateľa v súlade s príslušnou objednávkou Objednávateľa.

1. **Obsah zásielky, obálkovanie a distribúcia**

Poskytovateľ sa zaväzuje vyrobené a personalizované preukazy dodať v súlade s príslušnou objednávkou Objednávateľa, a to:

* do miesta dodania
* na poštovú prepravu podľa Čl. III bod 3.5 dohody držiteľovi preukazu.

Strojové obálkovanie a párovanie sprievodného listu s preukazmi bude v rozsahu jeden až štyri preukazy s jedným sprievodným listom v súlade s príslušnou objednávkou Objednávateľa.

1. **Obálky**

Poskytovateľ sa zaväzuje použiť obálky s nasledovnými parametrami:

• typ obálky – C6/C5 s okienkom vpravo aj vľavo, farebnosť – 2+0 tlač na obálku – tlač loga, názvu a adresy Objednávateľa, personalizácia textu „Poštovné úverované“ na dvojokienkové obálky

• typ obálky C6/C5 s dvomi okienkami vpravo aj vľavo, farebnosť - 2+0 – denné dávky, týždenné dávky a ročná dávka typ obálky C6/C5 – vhodná pre strojové spracovanie

• rozmer: 114 x 229 mm

• okienko vpravo (104mm)

• okienko vľavo (60mm)

• papier: 80 g/m2.

1. **Sprievodné listy**

Poskytovateľ sa zaväzuje vytlačiť a použiť sprievodné listy v súlade s Čl. III bod 3.4. dohody s nasledovnými parametrami:

* pre prípady: nový držiteľ preukazu, výmena preukazu... štandardný list typ 1 držiteľovi, A4,papier 80g/m² (farebnosť 4 + 0), personalizovaný, (text dodá Objednávateľ)
* pre prípady, ak má držiteľ preukazu občiansky preukaz s elektronickým čipom: nový držiteľ preukazu, výmena preukazu... štandardný list typ 2 držiteľovi, A4, papier 80g/m² (farebnosť 4 + 0),personalizovaný, (text dodá Objednávateľ)
* jednorazové vyhotovenie typu listu 3 „zmena“, A4, papier 80g/m² v požadovanom množstve raz ročne (farebnosť 4 + 0), personalizovaný (text dodá Objednávateľ)
* ak má držiteľ
* preukazu občiansky preukaz s elektronickým čipom, jednorazové vyhotovenie typu listu 4 „zmena“, A4, papier 80g/m² v požadovanom množstve raz ročne (farebnosť 4 + 0), personalizovaný (text dodá Objednávateľ)
* Prevodník pre údaj Adresa späť umiestnená v ľavom okne sprievodného listu

1. **Distribúcia**

Poskytovateľ sa zaväzuje distribuovať predmet dohody nasledovne:

* denné dávky, týždenné dávky, ktorých časť je určená na doručenie poštou a ročná dávka: doručenie a podanie zaobálkovaných preukazov na poštu Bratislava 12, Tomášikova 54 v mene Objednávateľa na základe úveru poštovného zriadeného Objednávateľom (zahŕňa aj komunikáciu so Slovenskou poštou, a. s. týkajúcu sa podania, a to najmä generovanie elektronických podacích hárkov, vyžiadanie podacích čísiel na zásielky od Slovenskej pošty, a.s., uplatňovanie zliav na poštovnom a pod.), doručenie zoznamu distribuovaných preukazov Objednávateľovi v presne definovanej štruktúre, ktorej vzor je obsahom Prílohy č. 5 k dohode,
* pri objednávkach preukazov v prípade nového držiteľa preukazu (denné dávky) distribúcia do 5 pracovných dní od dodania údajov pre personalizáciu preukazov zo strany Objednávateľa,
* pri objednávkach preukazov v prípade výmeny identifikačného preukazu a v ostatných prípadoch (týždenné dávky) distribúcia do 10 pracovných dní od dodania údajov pre personalizáciu preukazov zo strany Objednávateľa,
* pri objednávkach preukazov pri zmene jedenkrát za rok (ročné dávky): do 15.12. príslušného kalendárneho roka; údaje pre personalizáciu preukazov poskytne Objednávateľ Dodávateľovi najneskôr do 20.11. príslušného kalendárneho roka.